
18 Απριλίου, Παγκόσμια Ημέρα Μνημείων και Τοποθεσιών
Η Εταιρεία Κοινωνικής Δράσης και Πολιτισμού Κοινο_Τοπία www.koinotopia.gr στα πλαίσια της προαγωγής του Πολιτισμού και της ανάδειξης και γνωριμίας με την πολιτιστική ταυτότητα της χώρας μας τιμά την Παγκόσμια Μέρα Μνημείων και Τοποθεσιών.
Η 18η Απριλίου κάθε χρόνου έχει ορισθεί από την UNESCO και το Διεθνές Συμβούλιο Μνημείων και Τοποθεσιών (ΙCOMOS) -από το 1983- ως Παγκόσμια Ημέρα Μνημείων και Τοποθεσιών (International Day for Monuments and Sites).
Η επέτειος αυτή αποβλέπει στην ευαισθητοποίηση του κοινού στο σημαντικό θέμα της προστασίας της Πολιτιστικής Κληρονομιάς. Για το σκοπό αυτό διοργανώνονται σ' όλο τον κόσμο κάθε μορφής εκδηλώσεις, με τις οποίες επιδιώκεται όχι μόνο να γίνουν γνωστά στο ευρύτερο κοινό η σημασία των μνημείων κάθε χώρας και τα προβλήματά τους, αλλά και να προωθηθεί η υπόθεση της προστασίας και ένταξή τους στη σύγχρονη κοινωνική, πολιτιστική και οικονομική ζωή. Φέτος λόγω κορωνοιού οι περισσότερες εκδηλώσεις βέβαια έχουν ακυρωθεί.
Η Κοινο_Τοπία έχει επισκεφθεί και γνωρίσει 11 μέρη από τον παρακάτω κατάλογο και σχεδιάζει στο προσεχές μέλλον να περιηγηθεί και στους υπόλοιπους.
Κατάλογος των αγαθών παγκόσμιας κληρονομιάς στην Ελλάδα και έτος ανακήρυξης 
· 1987 Οι Δελφοί / αρχαιολογικός τόπος και πολιτιστικό αγαθό 

· 1988 Η Επίδαυρος / αρχαιολογικός τόπος και πολιτιστικό αγαθό 

· 1988 Άθως / πολιτιστικό και φυσικό αγαθό 

· 1988 Θεσσαλονίκη Παλαιοχριστιανικά και Βυζαντινά μνημεία / πολιτιστικό αγαθό 
· 1987 Ακρόπολη Αθηνών / πολιτιστικό αγαθό 

· 1988 Μεσαιωνική Πόλη της Ρόδου / πολιτιστικό αγαθό 

· 1988 Μετέωρα / πολιτιστικό και φυσικό αγαθό 

· 1986 Ναός Επικουρίου Απόλλωνος στις Βάσσες / πολιτιστικό αγαθό 

· 1989 Ολυμπία / αρχαιολογικός τόπος και πολιτιστικό αγαθό 

· 1989 Μυστράς / αρχαιολογικός τόπος και πολιτιστικό αγαθό 

· 1990 Δήλος / αρχαιολογικός τόπος και πολιτιστικό αγαθό 

· 1990 Μοναστήρια: Δαφνίου, Οσίου Λουκά, Νέα Μονή Χίου / πολιτιστικό αγαθό 

· 1992 Πυθαγόρειο και Ηραίον Σάμου / αρχαιολογικός τόπος και πολιτιστικό αγαθό
· 1996 Βεργίνα / αρχαιολογικός τόπος και πολιτιστικό αγαθό
· 1999 Ακρόπολης Μυκηνών & Τίρυνθος / αρχαιολογικός τόπος και πολιτιστικό αγαθό
· 1999 Πάτμος, Μονή Ι. Θεολόγου και Αποκαλύψεως / πολιτιστικό αγαθό 

· 2007 Ιστορική πόλη της Κέρκυρας / πολιτιστικό αγαθό 

· 2016 Αρχαιολογικός χώρος Φιλίππων / αρχαιολογικός τόπος και πολιτιστικό αγαθό

